钦定古今图书集成/方舆汇编/职方典/第1447卷 > 水利附
## 钦定古今图书集成/方舆汇编/职方典/第1447卷 > 水利附

《本府　　　　　　　　　　　　通志》：“大陂　在科派村。”

崇善水陂　在求邨上流。土官赵瑄开，未就。嘉靖间，知县吴国复濬，因财力不足，中止土人。今用水车灌溉。

平洞水陂　在那里邨。四文大陂　，在旧州傍。诸陂俱利田亩。

双路邨水沟　灌溉思城、双路诸村田亩，养利州。

灵陂　，自茗盈经陇幔至州治北，水出石中，灌田甚广。知州王引之开垦

瀑布泉　在州南五里。出观音岩下，深一丈许，二水合流，灌田甚广。

左州

桥龙江　自陀陵三青山合诸水流入于左江。取经诸村，田亩皆其灌溉，为利无穷。

龙泉　在州东。石下涌出，源泉不竭，汇为一池，引水灌田，可利数百顷。

全茗州

波龙江　：发源于州治南，而流于州治西，灌溉田苗。

万承州

思崖泉　：在州西五里。可溉田。